NaiveNeuron/SloPal huggingface dataset:
Hrnčiar, Andrej, podpredseda NR SR (2016-10-19):
Pán predsedajúci, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Hrnčiar, Andrej, podpredseda NR SR (2018-10-24):
Nech sa páči, reakcia na faktickú poznámku, pán poslanec Galek.
Laššáková, Jana, podpredsedníčka NR SR (2014-11-25):
Vyhlasujem rozpravu o tomto bode programu za skončenú. Prerušujem rokovanie o tomto bode programu. Tajné hlasovanie o tomto návrhu vykonáme spolu s tajným hlasovaním o ďalšom bode programu. Ďalším bodom je návrh na voľbu podpredsedu Národnej rady Slovenskej republiky , ktorý má tlač 1322 a bol podaný poslancami, členmi poslaneckého klubu za stranu SMER – sociálna demokracia. Kandidátom na funkciu podpredsedu Národnej rady je poslanec Miroslav Číž. Otváram rozpravu o tomto bode programu. Do rozpravy som nedostala žiadnu písomnú prihlášku. Pýtam sa, či chce niekto sa prihlásiť do rozpravy ústne. Nie je tomu tak. Vyhlasujem rozpravu za skončenú. Prerušujem rokovanie o tomto bode programu. Vážené panie poslankyne, páni poslanci, pristúpime k tajnému hlasovaniu o dvoch prerokovaných bodoch programu, ktoré vykonáme na dvoch hlasovacích lístkoch. Podľa čl. 89 ods. 1 a čl. 90 ods. 1 ústavy predsedu a podpredsedu Národnej rady Slovenskej republiky volí v tajnom hlasovaní Národná rada nadpolovičnou väčšinou hlasov všetkých poslancov, to znamená súhlas najmenej 76 poslancov. Na obidvoch hlasovacích lístkoch máte uvedené: hlasujem za, proti, zdržiavam sa hlasovania. Svoju vôľu vyjadrite tak, že na hlasovacom lístku pri mene a priezvisku kandidáta zakrúžkujete tú alternatívu, za ktorú hlasujete. Platný je ten hlasovací lístok, na ktorom je zakrúžkovaná len jedna z alternatív. Iné úpravy hlasovacieho lístka sa považujú za neplatné hlasovanie. Prosím všetkých overovateľov, aby sa ujali svojej funkcie a dohliadli na priebeh tajného hlasovania. Súčasne ich prosím, aby hlasovali ako prví. A teraz pristúpime k vykonaniu tajného hlasovania. Nech sa páči, pani poslankyne, páni poslanci, poprosím vás všetkých do rokovacej sály, pristúpime k tajnému hlasovaniu na voľbu predsedu a podpredsedu Národnej rady. (Tajné hlasovanie o návrhoch na voľbu predsedu Národnej rady Slovenskej republiky , tlač 1321 a voľbu podpredsedu Národnej rady Slovenskej republiky , tlač 1322.)
P. Hrušovský, predseda NR SR: (2003-09-24):
(Hlasovanie.) Prítomných je 121 poslancov, za 94, proti 6, zdržalo sa 20, nehlasoval 1. Uvedené body zo spoločnej správy sme schválili. Pani poslankyňa.
Brocka, Július, poslanec NR SR (2015-04-15):
Áno, pán predseda. Áno, návrhom na odvolanie Jána Figeľa chcete odpútať pozornosť, chcete odpútať pozornosť od toho, že idete riešiť dlhy Juraja Širokého na úkor štátu. Ale to sa vám nepodarí, dámy a páni zo SMER-u, naozaj. A tiež sa vám nepodarí nás zastrašiť. Naozaj je to len vaša vizitka, je to obrovská hanba!
Érsek, Árpád, minister dopravy, výstavby a regionálneho rozvoja SR (2016-12-08):
Ďakujem za slovo, vážený pán predsedajúci. Vážený pán poslanec, ďakujem za otázku. Pod taktovkou slovenského predsedníctva Rady Európy členské štáty dosiahli 2. decembra 2016 a prijali spoločnú dohodu o nových pravidlách týkajúcich sa veľkoobchodných roamingových trhov v Európskej únii, čím vytvárajú podmienky na zrušenie roamingových poplatkov pre spotrebiteľov od 15. júna 2017. Kompromisné riešenie je východiskom pre zahájenie rokovaní Európskym parlamentom, dohoda o ktorej bude potrebná na finálne schválenie tohto legislatívneho procesu. V návrhu nariadenia sa stanovujú limity, ktoré si mobilní operátori môžu navzájom účtovať na používanie svojich sietí na účely poskytovania roamingových služieb. Tieto stropy sa týkajú hlasových volaní, esemesky, správ a používania dát. Cieľom je stanoviť stropy na takej úrovni, ktorá prispeje k tomu, aby zrušenie roamingových poplatkov bolo udržateľné v celej Európskej únii napriek tomu, že používanie mobilných služieb, cestovné zvyklosti a cenové úrovne sa medzi jednotlivými členskými štátmi výrazne líšia. V záujme dosiahnutia tohto cieľa majú nové pravidlá zachovať motiváciu, investovať do sietí a zároveň predísť narušeniu hospodárskej súťaže na domácom trhu a aj na trhoch navštívených členských štátov. Veľkoobchodný cenový strop pre dátové služby je v rámci tohto návrhu kľúčový. Využívanie dát v mobilných zariadeniach sa v posledných rokoch exponenciálne zvyšuje a podľa očakávania bude naďalej prudko rásť. Po zrušení roamingových poplatkov sa očakáva, že podobný trend bude nasledovať aj v súvislosti so spotrebou dát v zahraničí. Súčasťou dosiahnutej dohody je tiež nový mechanizmus na veľkoobchodnej úrovni na zabezpečenie udržateľnosti poplatkov za výnimočných okolností. Ak prevádzkovatelia nebudú schopní pokryť svoje náklady, môžu požiadať svoj národný regulačný orgán o povolenie zaviesť príplatok nad rámec stanovených stropov. Aj v prípade výnimočného zavedenia poplatku však celkový veľkoobchodný poplatok za dáta môže presiahnuť 0,0085 eur na megabite. Reformu je potrebné zaviesť od 15. júna 2017, aby bolo možné zrušiť roamingové poplatky, ako sa stanovuje v minuloročnom nariadení o roamingu, takzvané nariadenie TSM, Telecom Single Market. Na dosiahnutie tohto cieľa slovenské predsedníctvo začne ešte v tomto roku trojstranné rokovania s Európskym parlamentom a Komisiou. Inštitúcie sa musia dohodnúť na konečnom znení textu najneskoršie počas februára roku 2017, aby mohlo dôjsť k zrušeniu roamingových príplatkov k uvedenému dátumu. V každom prípade však bolo dosiahnutie dohody medzi 28 členskými štátmi, vzhľadom na spomínané rozdiely medzi jednotlivými národnými trhmi obrovským úspechom slovenského predsedníctva. Ďakujem, skončil som.
M. Hort, podpredseda NR SR: (2007-09-12):
O ospravedlnenie neúčasti na dnešnom rokovaní 13. schôdze Národnej rady Slovenskej republiky požiadal poslanec Národnej rady Slovenskej republiky pán Martin Fronc a ďalej chcem pre poriadok uviesť, že o ospravedlnenie na všetky rokovacie dni trvania 13. schôdze sa ospravedlnili podpredseda Národnej rady pán Viliam Veteška a predseda výboru pán Maroš Kondrót. Podľa schváleného programu teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 570/2005 Z. z. o brannej povinnosti  a o zmene a doplnení niektorých zákonov a ktorým sa menia a dopĺňajú niektoré zákony . Vládny návrh zákona ste dostali ako tlač 356, návrh na jeho pridelenie na prerokovanie výborom máte v rozhodnutí č. 361. Prosím teraz pána ministra obrany Slovenskej republiky Františka Kašického, aby vládny návrh zákona uviedol. Nech sa páči, pán minister, máte slovo. F. Kašický, minister obrany SR: Vážený pán predsedajúci, vážené pani poslankyne, vážení páni poslanci, cieľom predkladaného vládneho návrhu zákona, ktorým sa mení a dopĺňa zákon č. 570/2005 Z. z. o brannej povinnosti a o zmene a doplnení niektorých zákonov a ktorým sa menia a dopĺňajú niektoré zákony je upraviť platný zákon o brannej povinnosti tak, aby upravoval aj výkon mimoriadnej služby v období krízovej situácie. Predkladaným návrhom zákona sa realizuje čl. 1 ods. 7 ústavného zákona č. 227/2002 Z. z o bezpečnosti štátu v čase vojny, vojnového stavu, výnimočného stavu a núdzového stavu. Dovoľte mi, aby som vám povedal niekoľko informácií, čo je cieľom predkladaného návrhu. Je priamo upraviť výkon mimoriadnej služby v období krízovej situácie profesionálnym vojakom, zálohám, ako aj odvedeným registrovaným občanom. Novým spôsobom sa navrhuje vymedziť niektoré pojmy súvisiace s problematikou mimoriadnej služby a tiež upraviť odmeňovanie vojakov mimoriadnej služby, ich nároky po skončení tejto služby alebo aj nároky pozostalých po nich. Novelou zákona o brannej povinnosti sa majú taktiež upraviť aj niektoré ďalšie inštitúty platného znenia zákona, napríklad vznik brannej povinnosti dňom prijatia do štátnej služby profesionálneho vojaka a spôsob späť vzatia dobrovoľného prevzatia brannej povinnosti. Z dôvodu navrhovanej právnej úpravy výkonu mimoriadnej služby bolo nevyhnutné novelizovať aj ďalšie predpisy upravujúce zdravotné poistenie a alternatívnu službu. Vzhľadom na to, že táto úprava nebola doposiaľ v slovenskom právnom poriadku realizovaná, bol pripravený tento vládny návrh zákona. Vážený pán predsedajúci, vážené panie poslankyne, vážení páni poslanci, prosím vás o postúpenie predloženého návrhu zákona do druhého čítania. Zákon bol predložený na rokovanie vlády, legislatívnej rady a Bezpečnostnej rady štátu bez rozporov. Ďakujem veľmi pekne.
Paška Pavol, predseda NR SR (2014-07-08):
Ticho v sále! Kolegyne, kolegovia, poprosím vás, naozaj, ak nemáte záujem o vystúpenie pána poslanca, radšej odíďte z rokovacej sály. Nech sa páči, pán poslanec.
Drobný, Stanislav, poslanec NR SR (2018-06-18):
Ďakujem za slovo. Vážený pán predsedajúci, vážené panie poslankyne, vážení páni poslanci, tí, čo ma lepšie poznáte, viete, že som za menej byrokracie, za menej regulácií. Avšak v oblasti reklamy vysielanej v televíznom a rozhlasovom vysielaní nastal stav, že tu je regulácia naozaj potrebná. Oprávnene môžeme hovoriť o reklamnom smogu, ktorý zahlcuje naše domácnosti. Je to svojím spôsobom aj klamanie spotrebiteľa, ktorým je televízny a rozhlasový divák. Ak v televízii ide upútavka na zaujímavý film, nespomína sa v nej, že divák dostane film rozkúskovaný reklamami na niekoľko častí. Neuvádza sa, že popri hereckých hviezdach filmového priemyslu bude počas filmu predstavených neskutočné množstvo nových výrobkov, spotrebného materiálu a tovaru. Samozrejme, že na príjmy z reklamy sú odkázané tie televízne a rozhlasové stanice, ktoré nemajú zaistený príjem z koncesionárskych poplatkov. 5 % z celkového vysielacieho času a max. 10 % počas hodiny je dostatočná doba na to, aby reklamný čas priniesol požadované príjmy. Zákonitosti ekonomiky hovoria, že so zmenšením ponuky reklamného priestoru by mal prísť zvýšený dopyt, ktorý by sa mal prejaviť vo vyšších cenách za reklamu. Nakoniec ceny reklamy majú v roku 2018 výrazne rásť aj pri súčasnej legislatíve. Portál Mediálne, Trend, odhaduje medziročný nárast cien okolo 15 % a viac. Vyššie ceny budú motivovať zadávateľov reklamy ku kratším reklamným šotom, v ktorých poskytnú dostatočnú informáciu za kratší čas. Zaujímavým prvkom návrhu zákona je povinnosť zobrazovať vo vysielaní čas zostávajúci do skončenia práve bežiacej reklamy alebo telenákupu. Asi ani samotný zadávateľ reklamy by nechcel, aby na ním ponúkaný produkt hľadel divák s túžbou, aby mu ten produkt čo najskôr zmizol z očí, pretože ten divák si chce pozrieť film, a nie napríklad reklamu prerušovanú filmom. Internetové médiá zobrazovanie času do konca reklamy využívajú často už dnes. Neraz je to vec, ktorá presvedčí diváka neprekliknúť sa na stránku inú. Ak je čas do konca reklamy dlhší, divák, ktorý o to nemá záujem, by si odbehol na chvíľu od prijímača vybaviť svoje veci, prípadne prepol na iný kanál. Na iný kanál spravidla prepne aj dnes. Len keďže netuší koniec reklamy, tak je to o sústavnom prepínaní, ktoré svojho času majstrovsky zobrazila humorná filmová postava Fantozzi. V konečnom dôsledku by prijatím tejto novely zákona mohol nastať stav, v ktorom je aj vlk sýty, aj ovca celá. Divák získa svoju pohodu a televízie s rádiami na tom tratiť nebudú. Ďakujem za pozornosť.
Fronc, Martin, poslanec NR SR (2014-07-01):
Ďakujem pekne, pán predseda, bez toho, aby vôbec niekto reagoval na návrh zákona, ale vecne jeden problém tu vnímam, že to, čo ste povedali – a ja som sa pozeral aj v dôvodovej správe navrhovateľov –, že chcete pretrhať väzby a istým spôsobom ovplyvňovanie všeobecných lekárov, ktorí pôsobia v danom mieste. No, mne sa nezdá systém riešenia, že jednoducho ak niekto nefunguje tak, ako má, a nekoná zodpovedne, tak to posunieme na nejakú ďalšiu, vyššiu inštitúciu. Toto v parlamente robíme veľmi často, viackrát som si všimol, ale to asi nie je riešenie, lebo tak to budeme posúvať, posúvať, až mnohé kompetencie skončia v nebesiach, a to by nebolo dobré. Ďakujem.
Kolíková, Mária, ministerka spravodlivosti SR (2021-11-12):
Ďakujem veľmi pekne, pán predseda, za slovo. Pán poslanec, no, nie je to tak, ako hovoríte, pretože právna úprava, ktorú predkladáme, tak upravuje vlastne možnosť pre uplatnenie toho bodu 2 podľa čl. IV za predpokladu, že je tu rozhodnutie vlády a je tu vydaná vyhláška. To znamená, keďže teraz nemáme rozhodnutie vlády a nemáme vydanú vyhlášku, tak automaticky, akonáhle bude účinná táto právna úprava, tak až potom bude možné na základe tejto právnej úpravy vôbec vydať rozhodnutie vlády. Takže bez toho nie je možné vydať rozhodnutie vlády a automaticky, samozrejme, akonáhle bude vydaná táto právna úprava, tak je to len možnosť. To znamená teoreticky. Ak by vláda došla k záveru, že zatiaľ taká situácia nie je, aby také rozhodnutie vlády bolo prijaté, tak ho ani neprijme. Takže niet v tomto momente dôvodu to predkladať Národnej rade. A nie je to tak, ako vravíte, že by priamo sa uplatňovalo toto ustanovenie a muselo by byť teraz už, by sme museli mať text tejto právnej úpravy. A čo sa týka vášho návrhu, ktorý ste čítali, pre uznesenie a je to vlastne ako keby výzva pre Ústavný súd, ja som rada, že máme Ústavný súd a je súčasťou nášho ústavného právneho poriadku a úplne sa s vami stotožňujem v tom, že je to určite nezávislý súdny orgán ochrany ústavnosti ako kľúčová inštitúcia pre ochranu základných práv a slobôd. A tento Ústavný súd má, samozrejme, aj ten nástroj, že môže pozastaviť účinnosť tých predpisov, tých rozhodnutí, ktoré považuje za, by som povedala, za určité riziko, že by mohlo dôjsť k zásahu práv. A ešte pred tým, ako rozhodne meritórne, môže zasiahnuť do účinnosti týchto rozhodnutí. Ústavný súd túto možnosť má vždy. To znamená, ak tak neučinil, tak má za to, že v tomto prípade nebolo potrebné takéto rozhodnutie prijať. To k tomu. Samozrejme, môžme sa rozchádzať v tom, ktoré právne predpisy alebo ktoré rozhodnutia, ktoré preskúmava Ústavný súd, sú alebo nie sú v rozpore s ústavou. Tu sa zjavne rozchádzame. A samozrejme, že máte možnosť ako poslanec a skupina poslancov podať návrh voči akémukoľvek rozhodnutiu aj Národnej rady, tak nech sa páči, môžte, samozrejme, toto právo využiť a Ústavný súd určite sa tým bude zaoberať so všetkými nástrojmi a možnosťami, ktoré má.
Horváth, Zoltán, poslanec NR SR (2011-11-29):
Je to bez stanoviska gestorského výboru.
Zmajkovičová, Renáta, podpredsedníčka NR SR (2014-06-04):
Pán poslanec Kuffa.
Grendel, Gábor, podpredseda NR SR (2021-10-20):
Ďalšou poslankyňou, ktorá vystúpi v rozprave, je pani poslankyňa Jarmila Halgašová. A pripraví sa ešte pán poslanec Šudík.
Žitňanská, Jana, poslankyňa NR SR (2020-11-24):
Ďakujem veľmi pekne, pán predsedajúci. Vážený pán minister, ctené kolegyne, kolegovia, dovoľte mi vystúpiť s krátkym príspevkom, a teda najmä so žiadosťou o podporu pozmeňujúceho návrhu, ktorý smeruje k tomu, aby aj ľudia so zdravotným postihnutím alebo tí, ktorí majú problémy s mobilitou, mali možnosť dôstojne bývať. V tomto zákone sa konečne rieši aj práve skupina ľudí so zdravotným postihnutím. Navrhuje sa, aby 10 % bytov bolo v univerzálnom dizajne. To znamená navrhnutých tak, aby naozaj tam neboli žiadne prekážky. Po dohode aj s pánom ministrom a ďalšími sme sa dohodli, že to číslo, ktoré by bolo určené, ale teda nielen pre zdravotne postihnutých, ale by bolo bezbariérové, by bolo 15 percent. Takže odôvodnenie k tomuto návrhu je vlastne to, že naozaj pribúda počet ľudí so zdravotným postihnutím, pribúda počet seniorov alebo ľudí so zníženou mobilitou, čiže potrebujeme, aby sme aj v tomto išli trošku smerom dopredu a vytvárali to prostredie naozaj bezbariérové. Toľko k odôvodneniu. A pokiaľ ide o samotný pozmeňujúci návrh tak: Bod 1. V čl. I bode 41 v § 10 ods. 10 písm. d) sa číslo „10 %“ nahrádza číslom „15 %“. Ďakujem veľmi pekne za podporu.
Laššáková, Jana, podpredsedníčka NR SR (2012-10-23):
Dokončíme ešte faktické poznámky. A potom budeme pokračovať v hlasovaní. Poprosím vás o pokoj. Dávam slovo pánovi poslancovi Kaníkovi. Nech sa páči.
Grendel, Gábor, podpredseda NR SR (2023-06-13):
Pán poslanec Jozef Pročko.
P. Paška, predseda NR SR: (2006-10-24):
Prezentujeme sa a hlasujeme o tom, aby na prerokovaní bodu 52 návrh skupiny poslancov na prijatie stanoviska Slovenskej republiky – Deklarácie o daňovej suverenite v priamych daniach bol prítomný predseda vlády alebo minister financií. Prezentujeme sa a hlasujeme. (Hlasovanie.) 132 prítomných, 57 za, 47 proti, 28 sa zdržalo. Konštatujem, že sme uvedený návrh neschválili. Vážené pani poslankyne, páni poslanci budeme pokračovať hlasovaním  a pristúpime k hlasovaniu o prerokovaných bodoch programu. Poprosím spoločného spravodajcu výboru pre sociálne veci a bývanie pána poslanca Róberta Madeja, aby uvádzal hlasovanie v druhom čítaní o vládnom návrhu zákona o poskytovaní vianočného príspevku niektorým poberateľom dôchodku a o doplnení niektorých zákonov, je to tlač 45, a budeme hlasovať podľa predložených návrhov. Nech sa páči, pán spravodajca.
Pollák, Peter, poslanec NR SR (2020-04-23):
Ďakujem za slovo. Pán Kotleba, vy ste hovorili o kompetentnosti našich členov vlády. Dobre. Kedy vy konečne obhájite vašich poslancov, teda váš výkvet? Ja iba spomeniem pár poslancov: pána Medveckého, ktorý bol teda právoplatne odsúdený, pána Mazureka, pána Ďuricu a taká čerešnička na konci, vy ste hovorili primárne o kompetentnosti pani Remišovej ako ministerke, že či teda obhájila a teda vie si obhájiť svoje ministerstvo. Ja viem, že by ste vy najradšej videli na tom mieste vášho IT mága pána Mizíka. (Potlesk.)
Blanár, Juraj, podpredseda NR SR (2021-10-06):
Pán poslanec Marcinčin, nech sa páči.
Číž, Miroslav, podpredseda NR SR (2015-11-25):
Pán poslanec Kadúc.
V. Veteška, podpredseda NR SR: (2006-02-02):
Nasleduje bod Konvergenčný program Slovenska na roky 2005 – 2010 . Materiál vlády máte ako tlač 1410. Prosím podpredsedu vlády a ministra financií Ivana Mikloša, aby materiál vlády uviedol.
Kollár, Boris, predseda NR SR (2023-06-20):
(Zaznievanie gongu.) Vážené pani poslankyne, vážení páni poslanci, budeme pokračovať, ale predtým, ako budeme pokračovať v prerušenom konaní, by som chcel zagratulovať našemu kolegovi k peknému jubileu, je to také okrúhle, 45 rokov, Marek Šefčík, gratulujeme, všetko dobré. (Potlesk.) Zároveň by som chcel pozdraviť študentov a pedagógov základnej školy Košická, trieda 6a, na balkóne. Zdravím vás, decká. (Potlesk.) A teraz, predtým ako budeme pokračovať v prerušenom rokovaní, dovoľte mi na balkóne hore, na balkóne hore privítať delegáciu členov Stáleho výboru pre zahraničné vzťahy Národného zhromaždenia Arménskej republiky v Slovenskej republike vedenú predsedom pánom Sorgisom Kadaniahom, vítame vás (potlesk), ktorá prišla na pozvanie predsedu Zahraničného výboru Národnej rady poslanca Mariána Kéryho, tak ešte raz srdečne vítame. Podávam teraz procedurálny návrh, aby sme body ministra financií, tlače 1718 a 1715, prerokovali v utorok 27. júna o 9. hodine. Je, prosím, všeobecný súhlas? Áno, ďakujem pekne. Uvedené sme schválili. Ďalej podávam procedurálny návrh, aby sme body ministra investícií, regionálneho rozvoja a informatizácie, je to tlač 1561 a 1562, prerokovali vo štvrtok 22. júna po hlasovaní o 17. hodine. Je, prosím, všeobecný súhlas? (Súhlasná reakcia pléna.) Áno. Ďakujem pekne. Ďalej dávam procedurálny návrh z piatku pani Zemanovej, vtedy sa nehlasovalo o ňom, takže teraz dávam o tom hlasovať, aby sa body 63 a 64 prerokovali dnes po hlasovaní o sedemnástej. Je, prosím, všeobecný súhlas? (Nesúhlasná reakcia pléna.) Dávam o tomto návrhu hlasovať. (Reakcie z pléna.) To sú vrátené prezidentkou. (Hlasovanie.) Prítomných 133, za 85, proti 13, zdržalo sa 34, 1 nehlasoval. Uvedený návrh pani poslankyne Zemanovej sme schválili. A ešte vás chcem, dávam procedurálny návrh, aby sme hlasovanie o tlači 1585, je to zákon o elektronických komunikáciách, navrhujem dať toto hlasovanie dnes na sedemnástu. Malo to byť o jedenástej, ale ešte musia vysporiadať kolízie, takže potrebujú to pripraviť, tak preto navrhujem to dať na sedemnástu. Je, prosím, všeobecný súhlas? Áno. Ďakujem pekne, uvedené sme preložili na sedemnástu. Pristúpime k hlasovaniu. Procedurálny návrh, pani poslankyňa Šebová, nech sa páči.
Mesterová, Zuzana, poslankyňa NR SR (2024-01-24):
Ďakujem pekne za slovo, pán predsedajúci. Pán Matovič, oceňujem, že ste opäť nám pripomenul udalosti, ktoré predchádzali vlastne tomu, prečo tu dnes sedíme, lebo nedá sa oddeliť tento návrh zákona, toto skrátené legislatívne konanie od tých udalostí, ktoré mu predchádzali, a teda nedá sa ho oddeliť od toho vyšetrovania a preukazovania korupčnej činnosti aj vládnych predstaviteľov, aj ľudí blízkych súčasnej vláde, lebo to nie je, že my ako čerpáme z nejakých bájok a rozprávok a nejakých mýtov, o tom vypovedalo niekoľko desiatok ľudí, vypovedali aj s vedomím toho, že sami pri... dostanú primeraný trest, lebo sa na tom podieľali, rozhodli o tom súdy, rozhodli o tom iné príslušné orgány a tí ľudia právoplatne aj znášajú svoje tresty, čiže to sa nedá oddeľovať, keď, keď to spolu jednoducho súvisí, pretože tento návrh je evidentne šitý na mieru konkrétnym ľuďom, takže aj táto rozprava je, bohužiaľ, osobná, nás to aj mrzí, no ale tak nedá sa inak, bohužiaľ. A ja len dúfam, že teda nám je už asi jasné všetkým vy tak veľmi chcete to schváliť, že to schválite. No však budiž, je to vaša zodpovednosť. Myslím, že v plnej miere už je jasné, že viete, za čo hlasujete, takže je to v plnej miere vaša zodpovednosť, ale opäť podceňujete ľudí tejto krajiny, a to jednak je aj arogantné, a druhé je to hanebné, ale po tretie, vás to aj zlikviduje, lebo už vás to raz zlikvidovalo, a vy opäť robíte tú istú chybu. Ďakujem. (Potlesk.)
Pellegrini, Peter, predseda NR SR (2023-12-07):
Ďakujem veľmi pekne, pán minister. Pýtam sa pána spravodajcu. Nie. Ďakujem veľmi pekne. Prerušujem rokovanie o tomto bode programu, o ktorom budeme hlasovať zajtra o jedenástej. Dámy a páni, teraz budeme pokračovať riadne v programe vládnymi návrhmi zákonov, ktoré prerokuvávame v normálnom, riadnom legislatívnom procese. Na chvíľku prerušujem rokovanie, nakoľko je na ceste pani ministerka zdravotníctva, potom zastupuje pána ministra financií, ktorý minister? Pán minister spravodlivosti, takže ten je tu, lebo pán minister financií má tri zákony a ešte potom tu máme návrhy na medzinárodné zmluvy, kde opäť zastupuje pán minister spravodlivosti, tam, kde treba prítomnosť ministra. Takže toto všetko by sme mohli ešte dnes prejsť. Vyhlasujem krátku päťminútovú prestávku. (Krátka pauza.) Vážené panie poslankyne, vážení páni poslanci, chcem sa vás spýtať, či je všeobecný súhlas, či mám vaše zvolenie, aby som do doby, kým príde pani ministerka, mohol prejsť k bodom pána ministra Kamenického. (Súhlasná reakcia pléna.) Ďakujem za vašu veľkorysosť. Takže pristúpime teda najprv k prvému čítaniu o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa menia a dopĺňajú niektoré zákony. Je to parlamentná tlač 51, návrh na jeho pridelenie na prerokovanie výborom je v rozhodnutí č. 40. Poprosím teraz pána ministra spravodlivosti, aby v zastúpení pána ministra financií tento návrh zákona uviedol. (Rokovanie o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa menia a dopĺňajú niektoré zákony , tlač 51.)
V. Tomanová, ministerka práce, sociálnych vecí a rodiny SR: (2007-12-05):
Za tým účelom bola na základe záverov z plenárneho zasadnutia Rady hospodárskeho a sociálneho partnerstva Slovenskej republiky vytvorená pracovná skupina na prehodnotenie mechanizmu ustanovovania a zvyšovania minimálnej mzdy, upraveného v zákone č. 90/1996 Z. z. o minimálnej mzde, zložená zo zástupcov príslušných ministerstiev, Konfederácie odborových zväzov, Asociácie zamestnávateľských zväzov a združení Slovenskej republiky, Republikovej únie zamestnávateľov, Slovenskej obchodnej a priemyselnej komory, Inštitútu pre výskum práce a rodiny. Taktiež boli zúčastnení zástupcovia Ekonomického ústavu, Sociologického ústavu, Prognostického ústavu Slovenskej akadémie vied a Ekonomickej univerzity. Návrh zákona bol 25. júla 2007 predmetom rokovania mimoriadneho zasadnutia Predsedníctva Hospodárskej a sociálnej rady a následne dňa 30. júla 2007 bol predmetom rokovania plenárneho zasadnutia Hospodárskej a sociálnej rady Slovenskej republiky, ktorá odporučila predložený návrh zákona na rokovanie vlády a po zapracovaní pripomienok vznesených na tomto rokovaní následne na ďalšie legislatívne pokračovanie. Na základe uvedeného možno konštatovať, že predmetný návrh zákona bol vypracovaný v úzkej súčinnosti so sociálnymi partnermi, ministerstvami a ďalšími relevantnými inštitúciami a je výsledkom dohody so sociálnymi partnermi. Účelom tohto zákona je ustanoviť najmä - právny rámec na poskytovanie minimálnej mzdy zamestnancovi v pracovnoprávnom pomere alebo v obdobnom pracovnom vzťahu, - nový postup pri úprave sumy minimálnej mzdy, - kritériá na úpravu sumy minimálnej mzdy, - mechanizmus na úpravu sumy minimálnej mzdy vtedy, ak nedôjde k dohode o úprave sumy minimálnej mzdy so sociálnymi partnermi. Navrhovaný nový spôsob vyjednávania o sume minimálnej mzdy dáva väčší priestor sociálnym partnerom a taktiež vláde Slovenskej republiky dospieť k vzájomnej dohode o sume minimálnej mzdy. Vládny návrh zákona súčasne upravuje mechanizmus výpočtu sumy minimálnej mzdy, a to v tých prípadoch, ak by sa sociálni partneri nedohodli, a to ani na viacerých rokovaniach. Navrhuje sa, aby dohodnutá alebo vypočítaná suma minimálnej mzdy bola ustanovovaná každoročne nariadením vlády Slovenskej republiky vždy na obdobie od 1. januára do 31. decembra príslušného kalendárneho roku. Na dobu od 1. januára 2008 do 31. januára 2008 sa navrhuje ponechať v platnosti sumu minimálnej mzdy ustanovenú nariadením vlády Slovenskej republiky účinným od 1. októbra tohto roku vo výške 8 100 Sk. Ďakujem pekne, pán predsedajúci.
P. Hrušovský, predseda NR SR: (2003-11-07):
(Prerušenie rokovania.) (Pokračovanie rokovania.)
Pellegrini, Peter, predseda NR SR (2015-09-17):
Ďakujem pekne. Na vaše vystúpenie je jedna faktická poznámka. Nech sa páči, pán poslanec Martvoň.
Danko, Andrej, predseda NR SR (2018-05-10):
Vážené panie poslankyne, vážení páni poslanci, do rozpravy sa písomne prihlásil pán poslanec Gröhling, Zimenová. Mám informáciu, že bola otvorená všeobecná rozprava a malo by nasledovať vystúpenie pána poslanca Gröhlinga. Nech sa páči. Pripraví sa pani poslankyňa Zimenová. (Pokračovanie rokovania o vládnom návrhu zákona, ktorým sa mení a dopĺňa zákon č. 61/2015 Z. z. o odbornom vzdelávaní a príprave a o zmene a doplnení niektorých zákonov a ktorým sa menia a dopĺňajú niektoré zákony , tlač 949.)
Kuffa, Štefan, poslanec NR SR (2021-11-04):
Čo dva roky posledné urobil? Také poleno drevené. (Reakcia z pléna.) Nie Krošlák? (Povedané súbežne s predsedajúcim.)
Mikulec, Roman, poslanec NR SR (2023-12-07):
Ďakujem pekne. Pán Migaľ, opäť hovoríte niečo, čomu vôbec nerozumiete, ale sám ste povedali, že pán Šutaj Eštok keď nastúpil, tak v októbri si našiel verejné obstarávanie ukončené a pripravené zmluvy, tak ich mohol podpísať a keby ich podpísal, tak dávno by už mohli bežať dodávky dokladov a čistopisov. Takže zbytočne sa teraz bude vyhovárať, a to, že boli verejné obstarávania predtým ukončené, resp. neboli dokončené, samozrejme, pretože keď sa dodávatelia medzi sebou, medzi sebou si podávajú teda námietky, tak je to legitímny dôvod na ukončenie verejného obstarávania. Ale čo je dôležité povedať to je, čo ste vy povedali, že našiel už v októbri ukončené verejné obstarávania a zmluvy, ktoré kľudne mohol podpísať. Takže nevyhovárajte sa na ostatných.
Muňko, Dušan, poslanec NR SR (2020-07-09):
Nechcel som, nechcel som reagovať, pretože pán Kamenický a moji predrečníci tu povedali k tomu už dosť, ale včera na finančnom výbore, to, čo tu povedal pán Kamenický, to, čo povedal štátny tajomník, pokiaľ sa týka bankového odvodu. Vy ste prakticky znehodnotili týmto celú prácu pána podpredsedu Sulíka, pretože ten materiál, berme do úvahy, pomáha čiastočne, a verím pevne, že aj ten, ten ďalší, pretože každé riešenie dneska pri tejto kríze je dobré alebo horšie, proste je to veľmi zlé. Ale nerozumel som vám a nerozumiem, prečo ste ten bankový odvod tam dali, pretože banky na, predtým bola, samozrejme, aj správa k finančnému trhu a k bankovému sektoru, kde guvernér Národnej banky povedal, že naše banky sú v dobrom stave. Tí, ktorí tu nie ste a ktorí nepoznáte celú privatizáciu slovenských bánk, tak Dzurindova vláda slovenské banky predala za 38 mld. slovenských korún. Najprv ich oddlžila so 100 mld., čo celkove stálo asi 150 mld. slovenských daňových poplatníkov, a potom za ten rok, keď ich predala, ďalší rok mali taký istý zisk, za čo ich predala. Je to za nami, len vám dávam do pozornosti. A pokiaľ sa týka bankového sektoru u nás, je v dobrom stave, má dostatok finančných prostriedkov, čiže tento materiál ste, a takisto ste sa nemuseli v tomto materiáli, keď ste chceli riešiť sudcov a chceli ste riešiť prokuratúru. Ak chceme posilniť súdnictvo a prokuratúru, tak nemá význam im brať peniaze, naopak, treba posilniť ešte finančne, ak chceme veci riešiť, pokiaľ sa týka vyšetrovania káuz, tak takisto treba tie peniaze pridať ešte vyšetrovateľom a tí, ktorí na tom budú, lebo bez toho sa nepohneme. To vám hovorím ako bývalý generálny riaditeľ Sociálnej poisťovne, že viem, aké platy majú ľudia na vidieku, a viem, aká kvalita tam je.
Kollár, Boris, predseda NR SR (2021-11-24):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne? Evidujem jednu prihlášku. Pán poslanec Jarjabek, nech sa páči, máte slovo. Končím možnosť prihlásiť sa do rozpravy ústne. Nech sa páči, vaša excelencia, pult je váš. (Smiech v sále.)
Susko, Boris, poslanec NR SR (2015-11-25):
Ďakujem pekne za slovo, pani predsedajúca. Pán poslanec Kadúc, no, musím sa ohradiť voči tomu, s čím ste začali toto vystúpenie, že z hľadiska ústavnoprávneho sa tu nikto nevyjadruje, aj keď je tu nejaký jednoznačný názor alebo prezentácia, že ide o prijatie alebo predloženie protiústavného zákona. A v prvom rade vo vzťahu teda k tomu zákonu o tepelnej energetike, o ktorom ste hovorili, v prvom rade treba povedať, že to, že či je nejaký návrh zákona alebo zákon schválený protiústavne, môže vyhlásiť len Ústavný súd, nikto iný. A ohradzujem sa aj preto, že som k tomu vystúpil v prvom čítaní a spochybnil som tú konštrukciu, alebo to tvrdenie, že ide o protiústavný návrh. A spochybnil som to nielen vo forme nejakého vyhlásenia, ale aj podložené konkrétnymi argumentami, kde som citoval aj z rozhodnutia Ústavného súdu, aj z iných zákonov, kde takéto ustanovenia sú, takže ešte raz sa voči tomu ohradzujem. Ďakujem.
Gröhling, Branislav, minister školstva, vedy, výskumu a športu SR (2022-05-04):
Vážený pán predsedajúci, vážené panie poslankyne, páni poslanci, na rokovanie predkladáme návrh zákona, ktorým sa mení a dopĺňa zákon č. 310/2019 Z. z. o Fonde na podporu športu a o zmene a doplnení niektorých zákonov v znení neskorších predpisov a ktorým sa mení aj zákon č. 440/2015 Z. z. o športe a o zmene a doplnení niektorých zákonov v znení neskorších predpisov. Cieľom návrhu zákona je najmä podporiť výstavbu a obnovu športovísk a športovej infraštruktúry, zefektívniť činnosť fondu a ustanoviť pravidlá na transparentné a efektívne čerpanie prostriedkov z fondu. Medzi ďalšie ciele patrí aj úprava činnosti správnej rady, úprava spôsobu vymenovania a odvolávania členov správnej rady, úprava počtu a úprava spôsobu vymenovania a odvolávania členov dozornej rady. Taktiež v návrhu zákona sa napokon zohľadňujú aj poznatky z aplikačnej praxe. Ďakujem veľmi pekne, pán predsedajúci, otvorte rozpravu.
Šudík, Tomáš, poslanec NR SR (2020-06-03):
Ďakujem za slovo. Ja len k môjmu predrečníkovi v krátkosti. Spomínal aj... (Prerušenie vystúpenia predsedajúcim.)
Paška, Pavol, predseda NR SR (2013-09-05):
(Hlasovanie.) 140 prítomných, 81 bolo za, 58 sa zdržalo, 1 nehlasoval. Návrh sme postúpili do druhého čítania.
Lengvarský, Vladimír, minister zdravotníctva SR (2021-05-13):
Vážený pán predsedajúci, vážená pani poslankyňa, ďakujem za slovo. Prečítam odpoveď pani podpredsedníčky vlády a pani ministerky Remišovej. Úlohou štátu je zabezpečiť, aby digitalizácia a informatizácia spoločnosti bola spravodlivá, aby z nej mohli profitovať všetci obyvatelia a podniky Slovenska. Každý musí preto v prvom rade mať možnosť k prístupu k rýchlemu a spoľahlivému internetovému pripojeniu. Jednoducho povedané, rýchly internet je potrebný do každej domácnosti a firmy. Práve riešenia, ako to docieliť, sú súčasťou národného plánu širokopásmového pripojenia, ktorý v marci 2021 schválila vláda Slovenskej republiky. V tomto dokumente sa Slovensko zaviazalo do roku 2030 zabezpečiť : Pokrytie všetkých domácností pripojením o rýchlosti sťahovania dát aspoň 100 Mbit/s možnosťou rozšírenia na 1 Gbit/s. Pokrytie subjektov sociálno-ekonomickej interakcie pripojením rýchlosti aspoň 1 Gbit/s (školy, inštitúcie, úrady, dopravné uzly a podobne). Národný plán širokopásmového pripojenia od základov zmenil prístup, akým Slovenský republika pristupovala k otázkam zabezpečenia dostatočne kvalitného pripojenia na internet pre všetkých obyvateľov Slovenska. Koronakríza preukázala, že je aj strategický a bezpečnostný záujem štátu, aby všetci občania Slovenska mohli využívať všetky súčasné a budúce služby eGovernmentu, eHealthu a iné rovnako bez ohľadu na miesto svojho bydliska. Národný plán širokopásmového pripojenia navrhuje riešenie pre všetky tie adresy, na ktorých bývajú občania Slovenska, aj na ktorých sa nachádzajú sociálno-ekonomické subjekty, ktoré momentálne nemajú dostatočné pokrytie a komerčný trh sa ich ani nechystá pokryť. Stratégia navyše berie do úvahy aj extrémnu geografickú členitosť Slovenska a umožní, aby tie technologické riešenia, ktoré dosiahnu najvyššie efekty v pomere medzi nákladmi a dosiahnutými rýchlosťami, sa prostredníctvom trhovej ponuky stali tými, ktoré budú v tejto konkrétnej lokalite podporené. Momentálne pracujeme na príprave štúdie uskutočniteľnosti, ktorá zohľadní výber, resp. poradie najvhodnejších intervenčných modelov a spôsoby ich realizácie, pričom aj implementácia kľúčových míľnikov národného broadbandového plánu bude pod dohľadom dozornej skupiny. Skupinu budú tvoriť experti z viacerých platforiem. Zástupcovia osobitnej pracovnej skupiny, experti Výboru Národnej rady Slovenskej republiky pre hospodárske záležitosti, zástupcovia menších aj väčších telekomunikačných podnikov či ich asociácií. Cieľom ministerstva investícií, rozvoja a informatiky je vybrať čo najefektívnejšie riešenie. Ak teda chceme vytvoriť prosperujúcu spoločnosť založenú na technológiách, je kvalitná digitálna infraštruktúra v strategickej pozícii štátu o príležitostiach v oblasti vzdelania, o prístupe k zdravotníctvu, informáciám, trhu práce a rovnosti príležitostí. Vážená pani poslankyňa, vážený pán predsedajúci, ďakujem za pozornosť.
Laurenčík, Milan, podpredseda NR SR (2020-04-01):
Ďakujem. S faktickou poznámkou pán poslanec Kotleba.
Hrnčiar, Andrej, podpredseda NR SR (2016-09-23):
Pán poslanec Baránik.
Viskupič, Marián, poslanec NR SR (2021-12-14):
Posledný pozmeňujúci návrh podal v rozprave pán poslanec Milan Vetrák. Pán predseda, dajte, prosím, hlasovať o tomto pozmeňujúcom návrhu.
A. Slafkovský, poslanec: (2002-04-05):
M. Andel, podpredseda NR SR: Ďakujem. Pán spravodajca, chcete sa vyjadriť? M. Kujan, poslanec: Naozaj len v krátkosti, asi by som sa opakoval, to čo tu už odznelo. Keďže poslanecký návrh poslancov Kužmu a Slafkovského naozaj dobrým spôsobom vylepšuje zákon o dani z príjmov, navrhujem podporiť tento zákon do druhého čítania. Ďakujem. M. Andel, podpredseda NR SR: Ďakujem. Dámy a páni, prerušujem rokovanie o tomto bode nášho programu. Teraz pristúpime k prvému čítaniu o návrhu poslanca Národnej rady Slovenskej republiky Tomáša Galbavého na vydanie zákona, ktorým sa mení a dopĺňa zákon Slovenskej národnej rady č. 80/1990 Zb. o voľbách do Slovenskej národnej rady v znení neskorších predpisov. Návrh zákona ste dostali ako tlač č. 1363. Návrh na pridelenie návrhu zákona na prerokovanie výborom Národnej rady Slovenskej republiky máte v rozhodnutí predsedu Národnej rady Slovenskej republiky číslo 1507. Teraz dávam slovo poslancovi Tomášovi Galbavému a prosím ho, aby uviedol návrh zákona.
Šeliga, Juraj, podpredseda NR SR (2020-11-26):
Ďalší v rozprave vystúpi pán poslanec Tomáš.
Puci, Róbert, poslanec NR SR (2019-02-05):
Ďakujem pekne. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hrnčiar, Andrej, podpredseda NR SR (2019-02-12):
Ďakujem. Päť faktických poznámok. Nech sa páči, pán poslanec Mazurek.
Antal, Peter, poslanec NR SR (2018-10-17):
V rozprave k uvedenému návrhu zákona vystúpil jeden poslanec, ktorý nepodal pozmeňujúci návrh. Pristúpime teda k hlasovaniu o pozmeňujúcich a doplňujúcich návrhoch zo spoločnej správy. Gestorský výbor odporúča hlasovať spoločne o bodoch 1 až 6, 8 až 24, 26 až 55 s odporúčaním schváliť.
Ďuriš Nicholsonová, Lucia, podpredsedníčka NR SR (2017-04-07):
Pani poslankyňa Verešová.
Budaj, Ján, poslanec NR SR (2019-04-03):
Pán kolega Kollár je podnikateľ a vniesol do toho tento aspekt a chcel by som len poznamenať, že vskutku SNS zohrala smiešnu rolu. Totiž po zvýšení, po zvýšení poplatkov za soboty, nedele, zvýšenie cien energií, po prehriatí pracovného trhu si obchodníci netrúfli tlačiť na rýchle zvyšovanie cien, pretože je tu veľmi vysoká konkurencia. Je tu veľa reťazcov. Ktorý by ohlásil zvyšovanie cien, tak začneme chodiť do iného, k inému reťazcu. A tu sa ponúkla priam kampaň, SNS zahralo kampaň, že ide im dať tú legitimitu na zvýšenie cien, lebo zavádza to, čo teda kolegovia nazývajú Dankova daň, zavádza osobitný odvod pre reťazce. Čiže kto už môže im zazlievať, že budú tlačiť peniaze von do výšky, keď v televízii nič iné sa nediskutuje, len sama Dankova daň a samé odvody? A my potresceme tie reťazce a tak ďalej. No tak, samozrejme, naspäť sa vajíčko, z ktorého je už praženica, vrátiť nedá. Zníženie cien nastane, až keď sa vráti kríza, keď sa ekonomický cyklus vráti. To, že to chcete urobiť zrušením toho vajíčka, ktoré ste rozbili, je neúčinné a je len priznaním, že všetko sme zbabrali.
Kavecká, Monika, poslankyňa NR SR (2022-10-25):
Ďakujem. Vážený pán predsedajúci, vážené pani poslankyne, vážení páni poslanci, ako spoločná spravodajkyňa výboru predkladám spoločnú správu k návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov, tlač 1145. Vládny návrh zákona prerokovali ústavnoprávny výbor a výbor pre zdravotníctvo. Výbory súhlasili s návrhom zákona a odporučili Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výborov odporúča Národnej rade Slovenskej republiky vládny návrh zákona, tlač 1145, schváliť s pozmeňujúcimi a doplňujúcimi návrhmi. Spoločná správa obsahuje tri pozmeňujúce návrhy. Súčasne výbor navrhol, aby sa o bodoch 1 až 3 spoločnej správy hlasovalo spoločne s návrhom gestorského výboru schváliť. Spoločná správa výborov bola schválená uznesením č. 173 z 18. októbra 2022, kde ma výbor poveril za spoločnú spravodajkyňu k predloženému návrhu zákona a poslanca Mareka Šefčíka za náhradníka k predmetnému návrhu zákona v prípade neúčasti spravodajcu. Pán predsedajúci, skončila som. Môžete otvoriť rozpravu.
Hrnčiar, Andrej, podpredseda NR SR (2017-12-06):
Poslankyňa Zimenová.
P. Hrušovský, predseda NR SR: (2005-06-23):
M. Majdová, poslankyňa: Lehoty. Výbory do 7. septembra 2005 a gestorský výbor do 9. septembra 2005 by mal tento návrh zákona prerokovať.
J. Tkáčová, poslankyňa: (2003-11-11):
V rozprave vystúpil pán poslanec Maxon a navrhol návrh uznesenia doplniť v bode B o 7. a 8. bod. Pán poslanec, chcete, aby sa hlasovalo o nich zvlášť alebo v rámci bodu B?
Kuffa, Štefan, poslanec NR SR (2013-05-29):
Ďakujem za slovo. Vážená pani podpredsedníčka, kolegovia, ja som to tiež tak pochopil, ako kolega Hlina to tu spomenul. Zopakujem to. A ak je to inak, pán Kondrót, buďte taký láskavý a vystúpte potom v rámci rozpravy, aby sme prípadne mohli reagovať. Nemusí to byť taká ostrá výmena názorov. Ale je to národohospodársky významné alebo prípadnou realizáciou alebo uskutočnením sa vytvorí najmenej 300 pracovných miest. Aj v dôvodovej správe je to tu tiež takto obdobne uvedené. Návrhom zákona v článku I sa rozširuje kategória významných investícií na všetky druhy stavieb, zároveň sa však precizujú a objektivizujú kritériá, ktoré musia byť splnené, aby sa určitá investícia mohla považovať za významnú, výška investičných nákladov najmenej 100 miliónov eur a najmenej 300 novovytvorených pracovných miest. Teda aj pri tej samotnej realizácii, keď sa vytvorí 300 nových pracovných miest, je možné vyvlastňovať. Ja by som vám to aj navrhol, aby ste stiahli návrh tohto zákona, lebo myslím si, že vraciame sa tým späť do blízkej minulosti, kde vyvlastňovanie spôsobilo naozaj veľmi veľa tragédie. Tu sa budeme vyhovárať možno na uznesenia vlády, možno na investície, ktoré sú veľmi významné z národohospodárskeho hľadiska. Ale ja sa pýtam, kde sú práva ľudí, kde sú práva obyčajného človeka, ktorý nebude možno chcieť predať túto pôdu a s vyvlastnením tak isto súhlasiť nebude. Samozrejme, bude tu sila zákona, ktorá vlastne bude tlačiť týchto ľudí veľakrát k múru. Nemyslím si, že je to dobrý a spravodlivý návrh zákona, ktorý tu predkladáte. Ja by som vám ho odporúčal stiahnuť späť z rokovania.
A. Slafkovský, poslanec: (2006-10-17):
Návrh na to, čo sme vlastne schválili, že nebude možné robiť exekúcie zdravotníckych zariadení, o tom už tu diskusia bola veľká, to nie je takisto riešenie dlhodobé. Preto jedine návrh... (Prerušenie vystúpenia časomierou.)
Grendel, Gábor, podpredseda NR SR (2022-10-25):
Tri faktické poznámky. Ako prvá pani poslankyňa Monika Kozelová.
Zmajkovičová, Renáta, podpredsedníčka NR SR (2012-08-02):
Pán poslanec Beblavý.
Jurčík, Ľudovít, poslanec NR SR (2011-06-01):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predsedajúci, dajte, prosím, hlasovať o bodoch 1 až 9 spoločne s odporúčaním schváliť.
Jarjabek, Dušan, poslanec NR SR (2015-02-11):
Ďakujem veľmi pekne. Nie je to celkom procedurálny návrh. Pán predseda, dopredu sa ospravedlňujem a trošku možno zneužijem rokovací poriadok, ale v dobrom a v rámci tejto veľmi príjemnej atmosféry, ktorá je tu dnes, by som chcel, myslím si, že v mene nás všetkých popriať všetko najlepšie pánovi podpredsedovi Národnej rady pánovi Čížovi k jeho milým narodeninám a popriať mu veľa, veľa, veľa úspechov v jeho ďalšej práci. Ďakujem pekne. (Potlesk.)
Takáč, Richard, poslanec NR SR (2021-02-26):
Ďakujem vám veľmi pekne, pán predsedajúci. Kolegyne, kolegovia, pán poslanec Fico, ja veľmi pozitívne hodnotím tvoje vystúpenie hlavne z pohľadu, že to bolo fakt čisto odborne vystúpenie. Snažil si sa vysvetliť danú skutočnosť, ktorou sme chceli zaviazať vládu Slovenskej republiky. Vidíme tu taký rozdiel, že aj pán Valášek, aj koaliční sa na to inak pozerajú, ako sa my na to pozeráme. Je to možnože o tom, že my hovoríme o tom, že nebola splnená tá ústavná povinnosť, a teda koalícia pravdepodobne to vidí inak. Ja si myslím, že inak to vidia ale, samozrejme, aj odborníci a opozícia. Mrzí ma vystúpenie, bol som rád, že teda na moje vystúpenie reagovala pani poslankyňa tak vecne, odborne, že teda snažila sa povedať, že bude o tom diskusia v marci, bude sa predkladať a tak ďalej. Mrzí ma, že kolega teraz sa nechal uniesť a zase typicky proste lebo Fico a všetko... (Prerušenie vystúpenia predsedajúcim.)
Hrnčiar, Andrej, podpredseda NR SR (2019-04-03):
Nechcete si to čerpať zajtra, minútu päťdesiat?
Bublavý, Dušan, poslanec NR SR (2015-09-29):
Vážený pán predseda, v rozprave nevystúpil žiaden poslanec, procedurálne návrhy neboli podané, preto, prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laššáková, Jana, podpredsedníčka NR SR (2015-05-13):
Kolegyne, kolegovia, vzhľadom na to, že ešte rokujú na finančnom výbore, ale už sa blížia k záveru, navrhujem, aby sme ešte mali prestávku do 15.00 hodiny, a o 15.00 hodine budeme pokračovať v rokovaní, aby mohol výbor prijať aj uznesenie ku kandidátom na šéfa NKÚ, ktorí sú teraz na výbore. (Prestávka.) (Po prestávke.)
Mikuš, Jozef, poslanec NR SR (2015-11-26):
Ďakujem pekne, pán predsedajúci. Výbor Národnej rady Slovenskej pre hospodárske záležitosti ma svojím uznesením č. 514 určil za spravodajcu k návrhu poslanca Národnej rady Slovenskej republiky Ľudovíta Kaníka na vydanie zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorý máme pod tlačou 1804. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je stanovisko ministerstva financií a zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že prerokuje návrh zákona v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti, ktorý súčasne navrhujem za gestorský. Pán podpredseda, prosím, otvorte rozpravu.
Hrušovský, Pavol, podpredseda NR SR (2010-10-13):
Pán poslanec Slafkovský.
M. Hort, podpredseda NR SR: (2008-09-16):
správe o rokovaniach o zmene centrálnej parity a obchodovaní so slovenskou korunou pred oficiálnym oznámením o zmene centrálnej parity . Správu ste dostali ako tlač 745 a správu uvedie taktiež pán minister financií Ján Počiatek. Prosím vás, pán minister, aby ste sa ujali slova.
Bugár, Béla, podpredseda NR SR (2011-03-29):
Ďakujem. Otváram rozpravu a pýtam sa, kto sa hlási ústne do rozpravy? Nakoľko som nedostal písomnú prihlášku, ako prvý pán spravodajca, potom pán poslanec Jurčík. Končím možnosť sa prihlásiť do rozpravy. Nech sa páči, pán spravodajca, máte slovo.
Kamenický, Ladislav, poslanec NR SR (2013-12-06):
Ďakujem. Pán Hudacký spomínali ste tu viaceré čísla, čo sa týka hlavne toho, že myslíte si, že je veľmi optimistický ten rast 2,2 %, hospodársky, verzus 2,1 %, udávaný Európskou komisiu. Myslím si, že tento rozdiel je skutočne minimálny a odráža aj tie predstihové ukazovatele. To, či to dosiahneme, samozrejme, záleží aj od toho vývoja napríklad v tom Nemecku a v Európskej únii. Pokiaľ ide o tie opatrenia, štrukturálne opatrenia verzus jednorazové, tiež musím povedať, že sú mi milšie štrukturálne opatrenia. Ale zase nemôžeme to vidieť úplne čierno-bielo, lebo napríklad jedným zo štrukturálnych opatrení, ktoré by mali pomôcť napríklad rozpočtu, je trvalé zvýšenie DPH. Je to štrukturálne opatrenie. Toto opatrenie dosiahne akurát to, že sa zvýšia ceny, to zaplatia všetci, hlavne teda bežní ľudia, a bude tu to, čo už spomínal napríklad pán Blaha, hlavne sociálna nestabilita a podobne. Čo sa týka štrukturálnych opatrení, ktoré chcem vyzdvihnúť v návrhu rozpočtu, určite odrazenie sa nejakého lepšieho výberu daní, a teda dúfam, do budúcnosti bude stále lepšie, hlavne je to teda boj s daňovými únikmi, samozrejme, a napríklad reforma ESO, ktorá by mala priniesť peniaze. Ja mám plnú dôveru, že aj ESO sa podarí a že prinesie ďalšie úspory. Ďakujem pekne.
Suja, Miroslav, poslanec NR SR (2023-03-16):
Vzhľadom na to, že máme diskusiu, tak ja by som poprosil, pán predseda, keby sme založili výbor SOS pre pani poslankyňu Zemanovú, keďže to tak navrhla, kde by mohla byť členkou sama. (Hlasy v sále.)
Hort, Milan, podpredseda NR SR (2011-09-14):
Ďakujem pekne, pán minister. A teraz poprosím pána poslanca Antona Marcinčina, ako spravodajcu z výboru pre financie a rozpočet, aby nás informoval o výsledkoch rokovania výborov a aby odôvodnil návrh a stanovisko gestorského výboru. Nech sa páči.